**Bestyrelsesmøde**  Dato: 27. juni 2018

Tilstede: Mariette, Nina, Laura og Kirstine

Fravær: Chalotte

**Dagsorden:**

1. **Byggeansøgning**

Byggeansøgning på have nr. 22 godkendes.

1. **Teltet**

Teltdugen er gået i stykker. Derfor kan teltet ikke udlejes, før der er fundet en løsning. Beslutningen omkring, hvad der skal ske fremadrettet, udskydes til næste generalforsamling. Her kan vi sammen drøfte og beslutte, hvad der skal ske.

1. **Opfølgning på vandsituationen**

Der er som nævnt ikke tegn på nogen læk. Der er uvist, om pengene modregnes ved næste opgørelse. Alle haver er gennemgået. Morten bemærker, at nogle brønde var fyldt med vand, hvilket kan antyde, at der er en lille læk i selve brønden. Nogle haner er i så dårlig stand, at de trænger til udskiftning. Morten opfordrer til, at bestyrelsen sikrer, at hanerne er i god stand og forefindes i en dybde, der er til at komme til for dem, der skal aflæse. Han opfordrer til, at området omkring brønden holdes fri og ryddeligt for de frivillige kræfter, der varetager aflæsningsopgaven. Bestyrelsen tager Mortens opfordring til efterretning, og der følges op på næste bestyrelsesmøde.

1. **Opfølgning på opgaver fra arbejdsdagen**

Der mangler en træliste på vores nye terrasse, hvilket var en del af de opgaver, der skulle laves af dem, der ikke deltog på arbejdsdagen. Nogle af jer fik andre opgaver. Dem af jer, der endnu ikke har løst en opgave, bedes indkøbe og sætte træliste på (som beskrevet i tidligere mail fra Jørgen).

1. **Opfølgning på affaldssituationen**

Der er stadigvæk problemer med affald – især i afdelingen ved have nr. 26. Laura har igen rykket, og containeren er tømt i dag. Der har været lagt en besked om, at containeren med glas+plast+metal ikke var på sin plads. Det er den i hvert fald nu. Der er kommet en forespørgsel, om containeren kan blive tømt oftere. Laura undersøger det. Derudover ser vi tiden an, og vi opfordrer til, at man benytter alle containere og ikke blot dem tættest på en selv. Mængden af affald kan nemlig variere meget fra uge til uge og fra afdeling til afdeling. Desuden skal man selv putte sit affald i (ikke stille pap ved siden af), ellers tømmer de heller ikke. Store papstykker skal naturligvis på genbrugsstationen.

1. **Opfølgning fra legepladsudvalget**

Der er ikke noget nyt fra legepladsudvalget. De opfordres til at tage stilling til trampolinens og skaterrampens skæbne snarest. Der er samtidig kommet et nyt brugt gyngestativ uden bestyrelsens inddragelse. Vi indskærper, at alt, der stilles op på fællesarealerne, skal drøftes med bestyrelsen først.

1. **Opfølgning på vedtægter, referater, mails**

Det er i skrivende stund uvist, om de opdaterede vedtægter er på vej. Der tages hånd om det snarest. Der er angiveligt sket en fejl, idet referaterne ikke er sendt rundt på mail. De ligger dog på hjemmesiden. Vi sender dem rundt snarest.

1. **Kommunikation med bestyrelsen i ferien**

Bestyrelsen holder ferie i perioden 1. juli og 1. aug.. Vi laver som udgangspunkt ikke bestyrelsesarbejde i vores ferie.

1. **Evt.**

- Den store grill er væk: Er der nogen, der ved, hvor den er?

- Hækken ved indkørsel: Der stilles spørgsmålstegn ved, hvem der skal klippe den store hæk. Dette undersøges nærmere og sættes på som arbejdspunkt til arbejdsdagen.

**God sommer**

**Venlig hilsen**

**Bestyrelsen**

**Mariette, Laura, Nina og Kirstine**